ତା’ପରେ ସମସ୍ତେ ଏକ ଶୁଦ୍ଧ ସ୍ନାନ କରିଥାଆନ୍ତି। ଘରେ ପ୍ରବେଶ କରିବା ପୂର୍ବରୁ ପୋଷାକକୁ ଧୋଇବା ଏବଂ ବଦଳାଇବା ଅପରିହାର୍ଯ୍ୟ,କାରଣ ମୃତ୍ୟୁ ସହିତ ଜଡିତ ସବୁକିଛି ଅପବିତ୍ର ଓ ଅପରିଷ୍କାର ଅଟେ। ତା’ପରେ ପରିବାର ଲୋକେ ପୁରା ଘର ସଫା କରନ୍ତି। ଜଣେ ପୁରୋହିତ ବିଭିନ୍ନ ଦ୍ରବ୍ୟ ଓ ଧୂପ ସହିତ ଘରକୁ ଶୁଦ୍ଧ କରନ୍ତି। ତିକ୍ତ ନିମ୍ବ ପତ୍ର ସେବନ କରିବା ସହିତ ପରିବାରରେ ଭୋଜନ ସାଧାରଣ ଖାଦ୍ୟଠାରୁ ଭିନ୍ନ ରହେ। ସାଧାରଣତଃ ତରକାରୀରେ ହଳଦୀ ବ୍ୟବହାର କରାଯାଏ ନାହିଁ । ଅନ୍ତିମ ସଂସ୍କାର ପରେ ମୃତକଙ୍କ ପରିବାର ଏକାଦଶ ଦିନ ପର୍ଯ୍ୟନ୍ତ ପ୍ରଦୂଷଣ ଅବସ୍ଥାରେ ରହିଛନ୍ତି ବୋଲି ଧରାଯାଏ । ରୀତିନୀତି ଅନୁସାରେ  ଅଶୁଦ୍ଧତାର ଏହି ଦିନରେ, ପରିବାର ଏବଂ ଘନିଷ୍ଠ ସମ୍ପର୍କୀୟମାନେ କାହାକୁ ଛୁଅନ୍ତି ନାହିଁ  କିମ୍ବା କୌଣସି ସ୍ଥାନକୁ ଯାଆନ୍ତି ନାହିଁ। ସେମାନେ ପର୍ବ ପର୍ବାଣି ଏବଂ ମନ୍ଦିରରେ ଆୟୋଜିତ କାର୍ଯ୍ୟକ୍ରମରେ ଯୋଗ ଦିଅନ୍ତି ନାହିଁ। ବିବାହ  ବ୍ରତୋପନୟନ ଇତ୍ୟାଦିରେ ଅଂଶଗ୍ରହଣ କରନ୍ତି ନାହିଁ।  ବିଶେଷକରି ମୃତକଙ୍କ  ପରିବାରରେ  କୌଣସି ସଦସ୍ୟଙ୍କ ବିବାହ ବ୍ରତ ଆଦି ଏକ ବର୍ଷ ପର୍ଯ୍ୟନ୍ତ କରାଯାଏ ନାହିଁ କିମ୍ବା କୌଣସି ଧାର୍ମିକ ପର୍ବ ପାଳନ କରାଯାଏ ନାହିଁ। ଯଦି ଜଣେ ବ୍ୟକ୍ତି ଏକ ନିର୍ଦ୍ଧିଷ୍ଟ ପର୍ବ ଦିନ ମୃତ୍ୟୁ ବରଣ କରନ୍ତି,ସେହି ପରିବାରରେ ସେହି ପର୍ବ ମଧ୍ୟ ଆଉ ପାଳନ କରାଯାଏ ନାହିଁ।